Sasampunipun kadya ing sapunika: awiyos. Panjênêngan dalêm utusan amaringakên sêrat têtiga, ingkang satunggal sêrat dhawah saking raka dalêm kakangmas Kangjêng Gusti Pangeran Adipati Angabèi, kalihan sêratipun saudara dalêm kangjêng tuwan residhèn. Tiga sêrat atur gugatipun tiyang Cina, awasta pun Tang Yu Mu: kalihan pun Tang Wi Long, inggih sampun kula tampèni, saha lajêng sami kula tupiksani saraosipun ing sêrat sadaya, ing wiwitan dumugi ing wêkasan. Sampun botên wontên ingkang kêkirangan.